Diari Oficial de la Generalitat Valenciana


Sumari del DOGV 2969, del 11-04-1997 (1997/6529)

ORDRE d'11 de març de 1997, de la Conselleria de Cultura, Educació i Ciència, per la qual es convoquen diferents tipus d'ajudes i beques en el marc del Pla Valencià de Ciència i Tecnologia.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2969

Data del DOGV
:   11-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6529


Data del document
:   11-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE d'11 de març de 1997, de la Conselleria de Cultura, Educació i Ciència, per la qual es convoquen diferents tipus d'ajudes i beques en el marc del Pla Valencià de Ciència i Tecnologia.  
El Pla Valencià de Ciència i Tecnologia (PVCIT), el text bàsic del qual fou aprovat pel Govern Valencià en la reunió de dia 13 de setembre de 1994, estableix un conjunt de mesures per al foment, la coordinació, el desplegament pràctic i el seguiment de les activitats d'I+D en el Sistema Valencià de Ciència i Tecnologia, en el marc de referència econòmica i social previst per als anys 1994-1999.  
El PVCIT fa especial esment en l'optimització de l'assignació dels recursos destinats a aquestes activitats, impulsant, fonamentalment, les que la seua finalitat siga satisfer les demandes que es formulen directament des de l'entorn socioecònomic valencià.  
   
Així mateix, entre els objectius del PVCIT es troben el d'incrementar els recursos financers del Sistema de Ciència i Tecnologia Valencià mitjançant una major captació de recursos de la Unió Europea, i el de prioritzar els recursos propis en línies preferents, atenent essencialment a aquelles línies d'I+D necessàries per a aconseguir un eficaç desenvolupament futur del teixit productiu de la Comunitat Valenciana.  
El primer objectiu dels assenyalats s'ha complit en el Pressupost de la Generalitat Valenciana per a 1997, al haver-se incrementat l'import de la línia d'ajudes per a equipament d'infrastructura.  
Pel que fa al segon objectiu, la convocatòria d'ajudes a la realització de projectes d'investigació prioritza determinades àrees temàtiques, la rellevància de les quals ve donada pel seu caràcter horitzontal i la seua capacitat de penetració i generació de canvis profunds en amplis sectors de l'activitat econòmica i social. Així ho reconeixen les institucions d'àmbit nacional o europeu dedicades al foment de la I+D mitjançant l'articulació de programes en aquestes matèries que fomenten la participació d'importants sectors científics i tecnològics.  
D'altra banda, i respecte a la gestió tècnica pressupostària i administrativa, de gran importància per a l'èxit de qualsevol planificació, s'ha desenvolupat el Decret 10/1995, de 10 de gener, i s'ha creat la Comissió Permanent de la Comissió Gestora del Pla Valencià de Ciència i Tecnologia, amb la finalitat de fer més àgil i eficaç l'actuació administrativa.  
Aquest any les ajudes i beques del PVCIT es convocaran en moments diferents. En primer lloc, aquesta ordre compren convocatòries d'ajudes amb càrrec al Pressupost de la Generalitat Valenciana per a 1997, i que per tant es refereix a activitats a realitzar aquest any. La convocatòria d'ajudes i beques amb càrrec al Pressupost 1998 serà publicada posteriorment.  
Per tot això, i a fi d'afavorir les finalitats indicades, es convoquen els diferents tipus d'ajudes i beques que es relacionen tot seguit i que es regiran per les normes específiques contingudes en els corresponents annexos d'aquesta ordre i, en allò que els siga d'aplicació, s'ajustaran al que disposa:  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.  
La Llei 4/96, de 30 de desembre, de la Generalitat Valenciana, de Pressupostos per a l'exercici 1997.  
El Decret 10/1995, del Govern Valencià, de 10 de gener, pel qual es crea la Comissió Gestoria del Pla Valencià de Ciència i Tecnologia.  
El Decret 217/1996, del Govern Valencià, de 26 de novembre, pel qual es modifica i es desplega el Decret 10/1995.  
En virtut d'això, i en ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià  
ORDENE  
Primer  
Es convoquen ajudes i beques dels Programes del Pla Valencià de Ciència i Tecnologia (PVCIT), que tot seguit es relacionen i s'aproven les bases i normes generals de procediment per les quals es regiran, que s'inclouen com annexos de aquesta Ordre.  
Concessió d'ajudes financeres per a l'adquisició d'infrastructures de caràcter científico-tècnic.  
Concessió d'ajudes per a la realització de projectes d'investigació científica i desplegament tecnològic "Generalitat Valenciana".  
Concessió d'ajudes per a l'assistència i participació en congressos, jornades i reunions de caràcter científic, humanístic i tecnològic.  
Concessió d'ajudes per a l'organització de congressos, jornades i reunions de caràcter científic, tecnològic i humanístic.  
Concessió d'ajudes per a l'assistència i participació en congressos, jornades i reunions de caràcter científic, humanístic i tecnològic per a becaris predoctorals de formació de personal investigador.  
Així mateix es fan públiques les àrees temàtiques que s'inclouen en cada un dels distints Plans Sectorials del Pla Valencià de Ciència i Tecnologia (Annex VII).  
Segon  
Aquesta convocatòria recull accions a desplegar durant l'any 1997. Les beques i ajudes relacionades en els articles anteriors seran sufragades amb càrrec a la línia de subvenció 403/000/97, Programa 542,10 "Investigació Científica i Tecnològica" fins un import global màxim de 930.250.071 pessetes, del Pressupost de la Generalitat Valenciana per a 1997. Totes les ajudes referides a l'adquisició d'equipament d'infraestructura seran sufragades amb càrrec a la línia de subvenció 701/000/97, fins un import global màxim de 807.166.806 pessetes, Programa 542.10, del pressupost de l'any 1997.  
Tercer  
Es delega en la directora General d'Ensenyaments Universitaris i Investigació l'exercici de la competència per a dictar les resolucions derivades d'aquesta convocatòria.  
DISPOSICIONS FINALS  
Primera  
S'autoritza a la directora General d'Ensenyaments Universitaris i Investigació, a dictar, dins de l'àmbit de les seues competències, les resolucions necessàries per a l'aplicació i el desplegament de aquesta Ordre.  
Segona  
Aquesta Ordre entrarà en vigor al dia següent de la seua publicació al Diari Oficial de la Generalitat Valenciana.  
Contra aquesta ordre, que posa fi a la via administrativa, es podrà interposar, prèvia comunicació al conseller de Cultura, Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des del dia següent de la seua publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 57 i 58 de la Llei de la Jurisdicció Contenciós Administratiu. Tot això sense perjudici que s'interpose qualsevol altre que es considere escaient.  
València, 11 de març de 1997  
El conseller de Cultura, Educació i Ciència,  
FRANCISCO CAMPS ORTIZ  
ANNEX I  
NORMES GENERALS DE PROCEDIMENT D'APLICACIÓ A TOTS ELS ANNEX DE LA PRESENT ORDRE  
1) Finalitat de la convocatòria  
L'objecte d'aquesta convocatòria és regular el procediment de concessió, en règim de publicitat, objectivitat i concurrència competitiva, dels diferents tipus d'ajudes que s'especifiquen als annexos corresponents.  
2) Sol·licituds  
Les sol·licituds, adreçades a la directora General d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46431). La presentació de les sol·licituds es podrà fer també per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
Els models d'impresos informatitzats-normalitzats es podran obtenir en la Conselleria de Cultura, Educació i Ciència, en els vicerectorats d'investigació de les universitats públiques valencianes i en la Delegació del CSIC per a la Comunitat Valenciana.  
En cap cas podrà aparèixer un mateix peticionari en més d'una sol·licitud d'ajuda per a les accions descrites en cadascun dels Annexes de aquesta convocatòria.  
3) Termini de presentació de sol·licituds  
El termini de presentació de sol·licituds d'ajudes serà aquell establert a cada annex.  
4) Esmena i millora de la sol·licitud  
Si la sol·licitud no reuneix els requisits exigits o la documentació presentada fora incompleta, es requerirà a l'interessat perquè, en un termini de 10 dies, esmene la falta o adjunte els documents preceptius, i s'indicarà que, si no ho fes així, es considerarà que ha desistit de la seua petició i s'arxivarà sense més tràmit .  
5. Avaluació  
La valoració dels criteris de selecció establerts en cada annex serà realitzada mitjançant un procés extern que s'encarregarà a la Agencia Nacional de Evaluación y Prospectiva i, si escau, als experts que designe la directora General d'Ensenyaments Universitaris i Investigació per a cada circumstància.  
6) Selecció  
Una vegada finalitzat el procés d'avaluació, la Comissió Permanent de la Comissió Gestora del PVCYT elaborarà una llista prioritzada per a cadascuna de les ajudes convocades on s'incloguen les sol·licituds aprovades. Aquesta proposta serà elevada a la directora General d'Ensenyaments Universitaris i Investigació.  
7) Resolució  
La concessió o denegació de les ajudes es realitzarà per resolució de la directora general d'Ensenyaments Universitaris i Investigació, per delegació del conseller, a proposta de la Comissió Permanent de la Comissió Gestora del Pla Valencià de Ciència i Tecnologia. La resolució d'adjudicació es publicarà al DOGV, entenent-se com a denegades les sol·licituds que no figuren a la relació.   
La motivació de la resolució que s'adopte quedarà acreditada a l'expedient.  
La resolució es dictarà en el termini màxim que s'estableix en cada annex. En el cas de no dictar-se la resolució en aquest termini, s'entendran desestimades les sol·licituds.  
8) Obligacions  
L'acceptació de les ajudes per part dels beneficiaris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.   
En particular, els beneficiaris estan obligats a:  
Fer constar en les memòries anuals que es redacten, així com en els treballs realitzats, el patrocini de la Conselleria de Cultura, Educació i Ciència en el marc del Pla Valencià de Ciència i Tecnologia.  
En el cas dels projectes finançats, l'investigador principal haurà de vetllar per l'acompliment de les distintes etapes del pla de treball proposat, dedicant-s'hi d'acord amb les normes pròpies del departament o centre on es duga a terme.  
El material científico-tècnic subvencionat per raó d'aquesta ordre de convocatòria caldrà adquirir-lo necessàriament en els 9 primers mesos comptats a partir de la data de publicació de la resolució al DOGV. S'haurà d'incloure en l'inventari general de les entitats beneficiaries fent constar-hi que la seua adquisició ha estat subvencionada per la Conselleria de Cultura, Educació i Ciència.  
Tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les ajudes o subvencions regulades en aquesta ordre en cap cas podrà ser de tal quantia que, aïlladament o en concurrència amb subvencions i ajudes d'altres Administracions Públiques o d'altres ens públics o privats, supere el cost de l'activitat que ha de desenvolupar el beneficiari. En aquest supòsit, quan la subvenció principal siga de la Generalitat Valenciana, pertocarà el reintegrament de l'excés obtingut sobre el cost de l'activitat desenvolupada.  
9) Seguiment  
El seguiment científico-tècnic de les ajudes concedides és competència de la directora General d'Ensenyaments Universitaris i Investigació, que establirà els procediments adequats per a això i podrà designar també els òrgans o comissions que considere oportú per a realitzar-lo.  
D'acord amb el que disposa l'article 47 de la Llei d'Hisenda Pública de la Generalitat Valenciana, serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
Incompliment de l'obligació de justificació.  
Obtenir la subvenció sense reunir les condicions que s'hi requereixen.  
Incompliment de la finalitat per a la qual la subvenció fou concedida.  
Incompliment de les condicions imposades als beneficiaris amb motiu de la concessió de la subvenció.  
Quan en l'exercici de les funcions d'inspecció o control es deduesquen indicis de la incorrecta obtenció, gaudiment o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol document relatiu a les operacions en les quals es manifesten aquests indicis.  
ANNEX II  
PROGRAMA D'EQUIPAMENT D'INFRAESTRUCTURES PER A GRUPS D'INVESTIGACIÓ  
BASES DE LA CONVOCATÒRIA DE CONCESSIÓ D'AJUDES FINANCERES PER A L'ADQUISICIÓ D'INFRAESTRUCTURES DE CARÀCTER CIENTÍFICO-TÈCNIC  
1. Finalitat de la convocatòria  
L'objectiu d'aquesta convocatòria és el finançament de la dotació, la millora i la substitució de la infrastructura científico-tècnica dels centres d'investigació públics i privats de la Comunitat Valenciana, la qual haurà d'estar integrada en les línies de recerca de la institució sol·licitant.  
Les sol·licituds hauran d'estar referides a:   
Adquisició de nou equipament científic, preferentment d'ús compartit.  
Modernització i millora de prestacions de grans instruments ja en ús.  
2.Modalitats   
Les sol·licituds s'hauran d'acollir a alguna d'aquestes modalitats:  
Modalitat A: per a aquelles sol·licituds que tinguen un cost unitari igual o superior a deu milions de pessetes.  
Modalitat B: per a aquelles sol·licituds d'un cost unitari entre tres i deu milions de pessetes.   
3. Coordinació de convocatòries  
A l'efecte d'una millor utilització dels fons públics i de la coordinació amb l'administració General de l'Estat, la directora General d'Ensenyaments Universitaris i Investigació traslladarà les peticions rebudes als organismes corresponents de l'administració General de l'Estat per a la seua incorporació a les convocatòries de contingut anàleg realitzades per aquesta.  
Paral·lelament, incorporarà a aquesta convocatòria les peticions rebudes en convocatòries anàlogues de l'administració General de l'Estat, quan li siguen trameses pels òrgans convocants.  
4. Sol·licitants i beneficiaris  
Podran ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia, capacitat suficient d'obrar i que no es troben inhabilitades per a l'obtenció de subvencions públiques o per a contractar amb l'Estat o amb altres entitats públiques.  
Podran presentar propostes, mitjançant el seu organisme i com a investigadors responsables de la seua execució científico-tècnica, les persones físiques amb capacitat investigadora integrades en la plantilla de les entitats esmentades en el punt anterior. Aquestes persones físiques hauran de ser investigadors principals d'un projecte vigent finançat amb fons públics.  
Les sol·licituds hauran d'anar avalades, almenys, per tres investigadors principals de projectes vigents que justifiquen necessitats d'equipament comunes.  
Cada investigador tan sols podrà signar una sol·licitud, bé siga com a investigador principal o com a avalador.  
A efectes de la coordinació d'aquesta convocatòria amb la similar del Pla Nacional d'I+D cap investigador no podrà figurar en més d'una de les convocatòries esmentades en les seues modalitats, bé com a investigador principal o com a investigador avalador. En cas d'existir més d'una sol·licitud es considerarà com a vàlida la que determinen de comú acord les administracions convocants.  
Els sol·licitants i beneficiaris accepten que la concessió de l'ajuda puga tramitar-se de la manera prevista als apartats tercer i quart d'aquestes bases.   
5. Formalització de les sol·licituds  
Les sol·licituds s'hauran de presentar d'acord amb allò que s'especifica a les Normes Generals de procediment d'aquesta ordre. Els sol·licitants hauran de presentar la següent documentació per triplicat:  
Imprès normalitzat de sol·licitud d'ajut per a l'adquisició infrastructura cientifico-tècnica, on figuraran els altres recursos financers dels projectes d'investigació vigents dels investigadors que signen la sol·licitud.  
Currículum vitae normalitzat de cadascun dels investigadors que signen la sol·licitud  
Factura proforma o pressupost d'almenys una casa comercial subministradora en la que es consignen les especificacions tècniques i el preu, IVA inclòs, de l'equip sol·licitat  
Document del compromís formal de cofinançament, si s'escau  
En el cas d'entitats jurídico privades, justificació de tenir complides les obligacions tributàries i de Seguretat Social a la data de finalització del termini de presentació de sol·licituds, d'acord amb el que disposa l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV 21 de juny de 1996).  
6. Termini  
El termini de presentació de sol·licituds s'iniciarà el dia següent a la publicació de l'ordre de convocatòria i serà fins el dia 15 de juliol de 1997.  
7. Avaluació i selecció  
El contingut científic i la viabilitat de les propostes s'avaluarà per l'Agència Nacional d'Avaluació i Prospectiva, d'acord amb els següents criteris i en la proporció que s'estableix per a cadascún d'ells:  
Característiques de l'equip sol·licitat: 5% de la puntuació total.  
L'adequació de l'equip sol·licitat per a les investigacions ja iniciades o projectades: 20% de la puntuació total.  
L'ús compartit de l'equip sol·licitat per diferents grups d'investigadors: 5% de la puntuació total.  
L'adequació dels recursos financers sol·licitats als objectius que es proposen: 15% de la puntuació total.  
El currículum vitae del sol·licitant i dels investigadors que avalen la sol·licitud: 40% de la puntuació total.  
La selecció de les sol·licituds es realitzarà per la Comissió Permanent de la Comissió Gestora del Pla Valencià de Ciència i Tecnologia, la qual tindrà en compte la valoració de l'Agencia Nacional de Evaluación y Prospectiva i, si escau, dels experts designats al respecte i atendrà, a més a més, els següents criteris:  
Els recursos financers dels projectes d'investigació vigents dels investigadors que signen la sol·licitud: 10% de la puntuació total.  
La incidència que en la investigació i el desplegament científic i tècnic de la Comunitat Valenciana puga tenir la disponibilitat dels equips de què es tracte: 5% de la puntuació total.  
8. Resolució  
La directora General d'Ensenyaments Universitaris i Investigació emetrà resolució sobre aquesta convocatòria en el termini màxim de 6 mesos des de la data de finalització del termini de presentació de sol·licituds.  
La publicació es farà d'acord amb les normes generals.  
9. Pagament   
El pagament de l'import de l'ajuda es farà efectiu per endavant als beneficiaris una vegada s'adopte la resolució de concessió, per a l'inclusió en els seus pressupostos, d'acord amb el que disposa l'article 33 de la Llei 4/96, de la Generalitat Valenciana, de Pressupostos per a 1997.  
Quan les entitats beneficiàries, d'acord amb la legislació que siga d'aplicació, hagen d'aportar garanties per a la bestreta de subvencions, la garantia consistirà en un aval bancari.   
Per a justificar l'ús de les ajudes, els beneficiaris presentaran a la Direcció General d'Ensenyaments Universitaris i Investigació tots els justificants de despesa i la corresponent acta de recepció que acredite el bon funcionament dels equips adquirits.  
ANNEX III  
PROGRAMA DE PROJECTES D'INVESTIGACIÓ I DESPLEGAMENT TECNOLÒGIC, GENERALITAT VALENCIA  
BASES DE LA CONVOCATÒRIA DEL PROGRAMA DE PROJECTES D'INVESTIGACIÓ CIENTÍFICA I DESPLEGAMENT TECNOLÒGIC "GENERALITAT VALENCIANA"  
1. Objectiu de la convocatòria  
L'objectiu de aquesta convocatòria és concedir ajudes per a la realització de projectes d'I+D en l'àmbit dels plans sectorials que es senyalen en aquest annex.  
Es preveuen tres tipus d'ajudes:  
Acció Tipus A:  
Concessió de noves ajudes per a pròrrogues, si escau, per a la realització de Projectes d'Investigació Científica i Desplegament Tecnològic "Generalitat Valenciana" aprovats per raó de convocatòries anteriors.  
Acció Tipus B:  
Concessió d'ajudes per a la realització de nous Projectes d'Investigació Científica i Desplegament Tecnològic "Generalitat Valenciana", dins dels Plans Sectorials Agroalimentari (àrees temàtiques sector agrícola i indústries agroalimentaries) Tecnologies Indústrials (àrees temàtiques tecnologies de la producció i tecnologies de la informació i les comunicacions) de Ciències i Recursos Naturals (àrea temàtica de recursos naturals) amb la finalitat de contribuir al desenvolupament dels sectors productius o a la millora de la planificació de les diferents àrees socioeconòmiques.   
Acció Tipus C:  
Concessió d'ajudes destinades a grups que no hagen gaudit de finançament competitiu i dels quals cap component haja sigut investigador principal (Grups Emergents)  
Els projectes subvencionats en aquesta convocatòria tindran una durada màxima de 3 anys (Acció Tipus B) i 2 anys (Acció Tipus C).  
2. Naturalesa i quantia de les ajudes  
Les subvencions podran finançar, totalment o parcialment, el pressupost sol·licitat i la quantia es determinarà en cada cas d'acord amb els criteris d'avaluació i selecció.  
Les ajudes concedides seran compatibles amb altres ajudes o subvencions, sempre que conjuntament no superen el cost total del projecte.  
El sol·licitant haurà de declarar les ajudes que haja obtingut o sol·licitat per al mateix projecte, tant al iniciar-se el projecte com en qualsevol moment posterior.  
3. Conceptes susceptibles d'ajuda  
a) Despeses de material inventariable y bibliogràfic indispensable per a la realització del projecte.  
b) Despeses de material fungible  
c) Despeses corresponents a viatges y dietes  
d) Altres despeses complementaries , necessàries per a l'execució del projecte  
e) Ajuda institucional a les entitats beneficiaries per el desenvolupament dels projectes, que serà del 10% del finançament concedit al projecte, en els apartats b), c) i d).  
No seran subvencionables les retribucions de personal fix vinculat estatutària o contractualment a les entitats sol·licitants, ni les despeses corresponents a mobiliari, ni de material d'ús exclusivament administratiu.  
4) Avaluació i selecció de les propostes.  
Els projectes tipus A seran avaluats per la Comissió Permanent de la Comissió Gestora del Pla Valencià de Ciència i Tecnologia, vist l'informe de progrés i seguiment.  
El contingut científic i la viabilitat de les propostes tipus B i C s'avaluarà per l'Agencia Nacional de Evaluación y Prospectiva, d'acord amb els següents criteris i en la proporció que s'estableix per a cadascún d'ells:  
Adequació i capacitat del grup investigador per al compliment de les activitats previstes: 40% de la puntuació total.  
Adequació dels recursos financers sol·licitats a la realització de les activitats previstes: 20% de la puntuació total.  
Rellevància dels objectius de la proposta en el context científico-tècnic corresponent: 30% de la puntuació total.  
La proposta de selecció de les sol·licituds es realitzarà per la Comissió Permanent de la Comissió Gestora del Pla Valencià de Ciència i Tecnologia, la qual tindrà en compte la valoració de l'Agencia Nacional de Evaluación y Prospectiva i, si escau, dels experts designats al respecte i atendrà, a més a més, els següents criteris:  
En els projectes tipus B)  
a) Utilitat de la proposta per als sectors socioeconòmics de la Comunitat Valenciana: 5% de la puntuació total.  
Coordinació amb altres grups d'investigació i vinculació amb projectes semblants desenvolupats en àmbits internacionals: 5% de la puntuació total.  
En els projectes tipus C)  
Constitució de grups d'investigació amb un alt grau de dedicació al projecte: 5% de la puntuació total.  
Col·laboracions científiques anteriors comunes: 5% de la puntuació total.  
Així mateix, si escau, es valoraran els resultats obtinguts pel grup d'investigació .  
Prèviament a la proposta definitiva de finançament, es comunicarà als investigadors responsables dels projectes preseleccionats i al coordinador en el cas de projectes coordinats, les condicions de la proposta de concessió de l'ajuda, i se requerirà, en el termini de 10 dies, l'acceptació expressa de l'ajuda o bé que efectuen les al·legacions que tinguen per convenient.  
5.Sol·licitants i beneficiaris  
Podran ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia, capacitat suficient d'obrar i que no es troben inhabilitades per a l'obtenció de subvencions públiques o per a contractar amb l'Estat o les altres entitats públiques.  
Podran presentar projectes, mitjançant el seu organisme i com a investigadors responsables de la seua execució científico-tècnica, les persones físiques amb capacitat investigadora integrades en la plantilla de les entitats esmentades en el punt anterior.  
6. Formalització de les sol·licituds  
Les sol·licituds seran presentades per l'entitat on estiga adscrit l'investigador principal i hauran de ser firmades de conformitat pel representant legal de l'entitat. Aquesta conformitat implica que l'organisme ha comprovat que la documentació presentada compleix els requisits formals que estableix la convocatòria i s'ajusta a la normativa del centre. Suposa, així mateix, el compromís de donar suport a la correcta realització del projecte en el cas que aquest siga finançat, així com la delegació en l'investigador principal per a les negociacions que es deriven del punt 4.  
Les sol·licituds s'hauran de presentar d'acord amb allò que especifiquen les Normes Generals de procediment d'aquesta ordre.  
Els sol·licitants hauran de presentar la següent documentació per duplicat:  
Imprès normalitzat de sol·licitud d'ajut per a projectes d'investigació.   
Memòria científico-tècnica, redactada segons l'imprès normalitzat.  
Relació dels membres del grup d'investigació, fotocòpia del DNI, i la firma original de conformitat de cadascun d'ells.  
Currículum vitae normalitzat de cadascun dels investigadors que signen la sol·licitud  
En el cas d'entitats jurídico privades, justificació de tenir complides les obligacions tributàries i de Seguretat Social a la data de finalització del termini de presentació de sol·licituds, d'acord amb el que disposa l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV 21 de juny de 1996).  
En el grup d'investigació s'inclourà només personal de plantilla amb la titulació de doctor que realitze funcions d'investigació i que tinga una relació de treball amb alguna entitat de les esmentades. No s'inclouran becaris ni personal contractat per obra o servei.  
Al menys el 50% dels membres del grup d'investigació de cada projecte o subprojecte haurà de ser personal de plantilla de l'organisme sol·licitant. El personal vinculat a altres organismes haurà d'aportar autorització del seu organisme per a participar en el projecte.  
Cap investigador principal podrà figurar com a tal en més d'una sol·licitud de projecte o subprojecte d'aquesta convocatòria, o de qualsevol altra finançada amb fons públics.  
Els membres del grup d'investigació podran participar amb dedicació única en un sol projecte o amb dedicació compartida en un màxim de dos projectes o subprojectes.  
Els projectes que impliquen la investigació en humans o la utilització de mostres d'origen humà hauran d'acompanyar un document de la comissió ètica o d'assaigs clínics del centre on es realitzarà la investigació mitjançant el qual se certifique que l'esmentat estudi s'ajusta a les normes deontològiques establertes per a aquestes investigacions. Aquells en les quals previsiblement es puguen derivar impactes ambientals de consideració comptaran amb el corresponent estudi d'impacte ambiental.  
Cas que la sol·licitud faça referència a l'adjudicació de noves ajudes per a la realització de Projectes d'Investigació Científica i Desplegament Tecnològic "Generalitat Valenciana" aprovats per raó de convocatòries anteriors (Acció de Tipus A), l'investigador principal haurà d'emplenar únicament imprès simplificat de progrés del Projecte, habilitat amb aquesta finalitat, i que li serà tramés per la directora General d'Ensenyaments Universitaris i Investigació, i adjuntar una còpia de totes les publicacions relacionades a l'informe, producte del desenvolupament del projecte d'investigació.  
7. Termini de presentació de sol·licituds  
El termini de presentació de sol·licituds serà d'un mes des de l'entrada en vigor de aquesta Ordre.  
En el cas que la sol·licitud es referesca a Acció de Tipus A, l' informe de progrés haurà de ser tramés abans del 30 de setembre de 1997.  
8. Resolució i notificació  
La concessió o denegació de les ajudes es realitzarà per resolució de la directora general d'Ensenyaments Universitaris i Investigació, a proposta de la Comissió Permanent de la Comissió gestora del Pla Valencià de Ciència i Tecnologia. La resolució d'adjudicació es publicarà al DOGV, entenent-se com a denegades les sol·licituds que no figuren a la relació.   
La resolució es dictarà en el termini màxim de 8 mesos comptadors des de la data de presentació de la documentació completa per part del sol·licitant.   
9. Pagament i justificació de les ajudes  
L'import de l'ajuda concedida es lliurarà per endavant a les entitats beneficiàries per a la inclusió en els seus pressupostos, una vegada dictada la resolució, d'acord amb el que disposa l'article 33 de la Llei 4/1996, de 30 de desembre, de Pressupostos per a 1997.  
Quan les entitats beneficiàries, d'acord amb la legislació que siga d'aplicació, hagen d'aportar garanties per a la bestreta de subvencions, la garantia consistirà en un aval bancari.   
En el cas de Projectes interinstitucionals, per a la definició dels quals s'hagen delimitat subprojectes, les respectives subvencions es lliuraran a les corresponents entitats d'investigació d'adscripció dels Investigadors Principals dels subprojectes.  
La inversió de les ajudes es realitzarà d'acord amb les normes generals que en cada cas regulen les despeses de les entitats beneficiaries i d'acord amb les directrius de la direcció general d'Ensenyaments Universitaris i Investigació, la qual podrà recabar informació o verificar qualsevol aspecte relacionat amb l'activitat subvencionada.  
Qualsevol modificació de les condicions inicials d'aprovació de les sol·licituds haurà de ser acceptada per la direcció General d'Ensenyaments Universitaris i Investigació.  
Per a justificar les ajudes o subvencions caldrà aportar:  
En el cas que els beneficiaris siguen entitats que hagen de retre comptes a la Sindicatura de Comptes, document que acredite fefaentment la incorporació de les ajudes o subvencions a la seua comptabilitat mitjançant l'expedient que corresponga. Aquestes entitats hauran de conservar els originals de les factures i altres justificants de despesa durant el període legalment establert.  
Les altres entitats públiques o privades que no estiguen obligades a retre comptes a la Sindicatura, tots els originals de les factures i altres justificants de despesa.  
Així mateix, també es justificarà l'ús de la subvenció concedida mitjançant el compliment de les normes sobre seguiment científico-tècnic.  
Les resolucions de concessió establiran els terminis de justificació de les ajudes  
ANNEX IV  
PROGRAMA D'AJUDES I BEQUES PER A LA FORMACIÓ, PERFECCIONAMENT I MOBILITAT DEL PERSONAL DOCENT I/O INVESTIGADOR  
BASES DE LA CONVOCATÒRIA DE BORSES DE VIATGE PER A L'ASSISTÈNCIA A CONGRESSOS, JORNADES I REUNIONS DE CARÀCTER CIENTÍFIC, humanístic I TECNOLÒGIC.  
1. Objecte  
Aquesta convocatòria té per objecte la concessió d'ajudes per a l'assistència i participació en congressos, jornades i reunions de caràcter científic, humanístic i tecnològic que se celebren al llarg de l'any 1997, amb l'excepció del mes de desembre.  
Queden exclosos de la convocatòria:  
Els congressos, jornades i reunions que se celebren al territori de la Comunitat Valenciana.  
Els cursos de postgrau, de reciclatge o d'especialització.  
2. Sol·licitants i beneficiaris  
Podran ser beneficiaris d'aquestes ajudes les persones físiques amb plena capacitat investigadora vinculades per relació funcional o laboral amb universitats, centres d'investigació del CSIC o d'altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat de lucre i estiguen radicades, en tots els casos, a la Comunitat Valenciana.  
Cada investigador sols podrà signar una sol·licitud. Només s'atendrà una sol·licitud per cada una de les comunicacions, amb independència del número de signants o participants que sol·liciten les ajudes.  
3. Formalització de les sol·licituds  
Les sol·licituds s'hauran de presentar d'acord amb allò que s'especifica a les Normes Generals de Procediment d'aquesta ordre.  
Les sol·licituds hauran de presentar la següent documentació per duplicat:  
a)- Imprès normalitzat de sol·licitud degudament emplenat  
b)- Currículum vitae referit als últims cinc anys  
c)- La comunicació a presentar   
d)-Justificant de l'acceptació, per part del comitè organitzador de l'activitat corresponent, de la comunicació o, si s'escau, compromís de justificar l'esmentada acceptació.  
4. Termini  
El termini de presentació de sol·licituds serà d'un mes des de l'entrada en vigor de aquesta Ordre.  
5. Import de les ajudes  
L'import màxim de les ajudes serà el següent:  
- Per a assistir a congressos, reunions i jornades que tinguen lloc en territori nacional: 35.000 pessetes (tret de les Illes Canàries, amb 40.000).  
- Per a assistència a congressos, reunions i jornades que se celebren en altres països europeus: 75.000 pessetes.  
- Per a assistència a congressos, reunions i jornades que se celebren en altres països: 130.000 pessetes.  
6. Abonament de les ajudes  
L'abonament de les ajudes s'efectuarà després que es justifique documentalment l'assistència al congrés, reunió o jornades mitjançant la presentació dels següents documents:  
- Certificat acreditatiu de l'assistència per la secretaria del comitè organitzador o equivalent.  
- Justificant original del desplaçament i, si s'escau, de l'allotjament.  
- La comunicació presentada  
El termini per a la justificació serà d'un mes a partir de la finalització del congrés, reunió o jornada, i no es podrà presentar la documentació després del 30 de novembre de 1997.  
7. Criteris de selecció   
La selecció de les sol·licituds es realitzarà per la Comissió permanent de la Comissió Gestora del Pla Valencià de Ciència i Tecnologia, la qual haurà de tenir en compte els següents criteris i en la proporció que s'estableix per a cadascún d'ells:  
a)- La rellevància científica de la reunió, congrés o jornada: 30% de la puntuació total.  
b)- La qualitat de l'activitat que es proposa: 25% de de la puntuació total  
c)- La valoració dels mèrits científics i tècnics del sol·licitant: 45% de la puntuació total.  
Haver obtés la mateixa ajuda durant l'any anterior serà motiu de desestimació.   
8. Resolució  
La concessió o denegació de les ajudes es realitzarà per resolució de la directora General d'Ensenyaments Universitaris i Investigació, a proposta de la Comissió Permanent de la Comissió gestora del Pla Valencià de Ciència i Tecnologia. La resolució d'adjudicació es publicarà al DOGV, entenent-se com a denegades les sol·licituds que no figuren a la relació.  
La motivació de la resolució que s'adopte quedarà acreditada a l'expedient.  
La Resolució es dictarà durant el tercer trimestre de 1997.  
Els beneficiaris hauran de manifestar per escrit l'acceptació de l'ajuda en un termini màxim de 10 dies, a partir de la publicació de la Resolució que adjudique les ajudes.  
ANNEX V  
PROGRAMA D'AJUDES I BEQUES PER A LA FORMACIÓ, PERFECCIONAMENT I MOBILITAT DEL PERSONAL DOCENT I/O INVESTIGADOR  
BASES DE LA CONVOCATÒRIA D'AJUDES PER A L'ORGANITZACIÓ DE CONGRESSOS, JORNADES I REUNIONS DE CARÀCTER CIENTÍFIC, TECNOLÒGIC i humanístic  
1. Objecte  
Aquesta convocatòria té per objecte la concessió d'ajudes per a l'organització, dins de l'àmbit de la Comunitat Valenciana durant 1997(exclòs el mes de desembre), de congressos, jornades i reunions de caràcter científic, tecnològic i humanístic.  
L'ajuda s'haurà de destinar a finançar qualsevol de les activitats següents:  
1. La difusió dels programes de la reunió.  
2. Els viatges, estades i participació dels ponents i conferenciants.  
3. L'eddició de les ponències o conclusions resultants.  
Queden exclosos de la convocatòria:  
a) Les despeses socials associades a les actuacions subvencionades  
b) Els cursos de postgrau, de reciclatge o d'especialització.  
2. Import de les ajudes  
Les ajudes consistiran en una subvenció compresa entre 200.000 i 750.000 pessetes, que s'establirà d'acord amb la qualitat, projecció i repercussió de l'activitat proposada, de l'interès científic i tècnic de l'activitat, i del seu programa i número d'assistents.   
3. Sol·licitants i beneficiaris  
Podran ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia, capacitat suficient d'obrar i que no es troben inhabilitades per a l'obtenció de subvencions públiques o per a contractar amb l'Estat o amb altres entitats públiques.  
Podran presentar propostes, mitjançant el seu organisme i com a investigadors responsables de la seua execució científico-tècnica, les persones físiques amb capacitat investigadora integrades en la plantilla de les entitats esmentades en el punt anterior.  
4. Termini  
El termini de presentació de sol·licituds serà d'un mes des de l'entrada en vigor de aquesta Ordre.  
5. Formalització de les sol·licituds  
Les sol·licituds s'hauran de presentar d'acord amb allò que especifica a les Normes Generals de procediment d'aquesta ordre.  
Les sol·licituds hauran de presentar la següent documentació per duplicat:   
Imprès normalitzat de sol·licitud  
Composició del comitè científic, incloent-hi currículum vitae abreviat dels seues components, referit als últims cinc anys.  
Programa científic i programa d'altres activitats complementaries.  
Pressupost d'ingressos i despeses, detallat per conceptes i activitats.  
Compromís de cofinançament atorgat o que s'haja sol·licitat d'altres institucions.  
En el cas de que es tracte d'entitats juridico-privades, justificació de tenir complides les obligacions tributàries i de Seguretat Social a la data de finalització del termini de presentació de sol·licituds, d'acord amb el que disposa l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV 21 de juny de 1996).  
6. Criteris de selecció  
La selecció de les sol·licituds es realitzarà per la Comissió Permanent de la Comissió Gestora del Pla Valencià de Ciència i Tecnologia, tenint en compte els següents criteris i en la proporció que s'especifica en cadascún d'ells:  
La qualitat i la rellevància científico-tecnològica de l'activitat que es proposa: 40% de la puntuació total.  
Interès de l'activitat per a la Comunitat Valenciana:5% de la puntuació total.  
La valoració del Comitè Científic i del grup responsable de l'organització:30% de la puntuació total.  
L'àmbit de projecció del congrés o reunió: 15% de la puntuació total.  
La continuïtat del congrés respecte a edicions anteriors: 10% de la puntuació total.  
7. Resolució  
La proposta de selecció de les sol·licituds la realitzarà la Comissió Permanent de la Comissió Gestora del Pla Valencià de Ciència i Tecnologia. La Resolució d'adjudicació es produirà en el termini màxim de 6 mesos des de la finalització del termini de presentació de sol·licituds.  
8. Pagament  
L'abonament de les ajudes s'efectuarà de la forma següent:  
El 85% de l'import total després que s'haja dictat la Resolució. A més, quan els beneficiaris siguen entitats jurídico privades,o quan calga d'acord amb la legislació aplicable a les entitats beneficiaries, la garantia que s'exigirà en la resolució d'adjudicació, pel que fa a la bestreta, serà un aval bancari corresponent a la totalitat de la subvenció concedida.  
El 15% restant després que es justifique documentalment la totalitat de l'ajuda concedida, mitjançant la presentació dels següents documents:  
a) Memòria de les activitats realitzades.  
b) Programa científic definitiu.  
c) Factures justificants, original o còpia compulsada, del pagament de les despeses objecte de l'ajuda.  
El termini de justificació serà fins el 30 de novembre de 1997.  
ANNEX VI  
BASES DE LA CONVOCATÒRIA DE BORSES DE VIATGE PER A L'ASSISTÈNCIA A CONGRESSOS I JORNADES DE CARÀCTER CIENTÍFIC, HUMANÍSTIC I TECNOLÒGIC PER A BECARIS PREDOCTORALS DE FORMACIÓ DE PERSONAL INVESTIGADOR  
1. Objectiu de la convocatòria  
Aquesta convocatòria té per objecte la concessió d'ajudes per a l'assistència i participació en congressos i jornades de caràcter científic, humanístic i tecnològic, dels becaris pre-doctorals de formació de personal investigador del Pla Valencià de Ciència i Tecnologia, que se celebren al llarg de l'any 1997, amb excepció del mes de desembre, en països europeus.  
Queden exclosos de la convocatòria els congressos i jornades que se celebren al territori de la Comunitat Valenciana.  
2. Sol·licitants i beneficiaris  
Podran ser beneficiaris d'aquestes ajudes els becaris de formació del personal investigador del Pla Valencià de Ciència i Tecnologia, en qualsevol de les seues modalitats. O becaris de convocatòries públiques homologades, finançades amb fons públics, els quals realitzen els seus treballs d'investigació en universitats o centres d'investigació de la Comunitat Valenciana. No obstant això, es consideraran preferents les sol·licituds presentades pels becaris de la Generalitat Valenciana.   
La participació proposada ha d'estar compresa dins del període de gaudi de la beca predoctoral. Quedaran sense efecte les ajudes quan, a la data efectiva d'inici del desplaçament, el beneficiari ja no reunisca la condició de becari a què fa referència aquest apartat.  
3. Formalització de les sol·licituds  
Les sol·licituds s'hauran de presentar d'acord amb allò que s'especifica a les Normes Generals de procediment d'aquesta ordre.  
Les sol·licituds hauran de presentar la següent documentació per duplicat:  
a) Imprès de sol·licitud, degudament emplenat.  
b) Currículum vitae actualitzat.  
c) La comunicació a presentar.  
d) Justificant de l'acceptació, per part del comitè organitzador de la reunió corresponent, de la comunicació.  
e) Un informe del director de la tesi doctoral on es faça constar l'oportunitat de la participació proposada.  
Les sol·licituds d'ajuda podran presentar-se per a aquells congressos i jornades que es celebren al llarg de l'any 1997, tret del mes de desembre.  
4. Termini  
El termini de presentació de sol·licituds serà d'un mes des de l'entrada en vigor de aquesta Ordre.  
5. Import de les ajudes  
L'import màxim de les ajudes serà el següent:  
- Per a assistir a congressos i jornades que tinguen lloc en territori nacional: 35.000 pessetes (tret de les Illes Canàries, amb 40.000).  
- Per a assistència a congressos i jornades que se celebren en altres països europeus i el seu entorn més immediat: 75.000 pessetes.  
6. Abonament de les ajudes  
L'abonament de les ajudes s'efectuarà, després que es justifique documentalment l'assistència al congrés o a les jornades, mitjançant la presentació dels següents documents:  
- Certificat acreditatiu de l'assistència per la secretaria del comitè organitzador o equivalent.  
- Justificant original del desplaçament i, si s'escau, de l'allotjament.  
- La comunicació presentada.  
El termini per a la justificació serà d'un mes a partir de la finalització del congrés o jornada, i no es podrà presentar la documentació després del 30 de novembre de 1997.  
7. Criteris de selecció  
La selecció de les sol·licituds es realitzarà per la Comissió Permanent de la Comissió Gestora del Pla Valencià de Ciència i Tecnologia, la qual haurà de tenir en compte els següents criteris, i en la proporció que s'hi indica a continuació:  
a) La rellevància científica del congrés o jornada: 30% de la puntuació total.  
b) La qualitat de la comunicació presentada: 30% de la puntuació total.  
c) El currículum del becari: 40% de la puntuació total.  
8. Resolució  
La concessió o denegació de les ajudes es realitzarà per resolució de la directora General d'Ensenyaments Universitaris i Investigació, a proposta de la Comissió permanent de la Comissió Gestora del Pla Valencià de Ciència i Tecnologia. La resolució d'adjudicació es publicarà al DOGV, entenent-se com a denegades les sol·licituds que no figuren a la relació.  
La motivació de la resolució que s'adopte quedarà acreditada a l'expedient.  
La Resolució es dictarà durant el tercer trimestre de 1997.  
Els beneficiaris hauran de manifestar per escrit l'acceptació de l'ajuda en un termini màxim de 10 dies, a partir de la publicació de la Resolució que adjudique les ajudes.  
ANNEX VII  
RELACIÓ D'ÀREES TEMÀTIQUES QUE S'INCLOUEN EN CADA UN DELS PLANS SECTORIALS DEL PLA VALENCIÀ DE CIÈNCIA I TECNOLOGIA  
PLA SECTORIAL AGROALIMENTARI  
01. Sector agrícola  
01.1. Millora genètica  
01.2. Protecció vegetal  
01.3. Tecnologies de la producció  
01.4. Sòls i contaminació agrícola  
01.5. Regadius  
02. Sector ramader i aqüicultura  
02.1. Millora genètica  
02.2. Reproducció  
02.3. Alimentació i maneig  
02.4. Sanitat animal  
03. Indústries agroalimentàries  
03.1. Modificacions dels constituents dels aliments durant la transformació i conservació  
03.2. Processos de transformació i conservació  
03.3. Desplegament de cultius iniciadors  
03.4. Control de qualitat i toxicologia  
PLA SECTORIAL DE TECNOLOGIES INDUSTRIALS  
04. Tecnologies de la producció  
04.1. Nous processos industrials  
04.2. Sistemes de fabricació i automatització  
04.3. Estructures avançades  
04.4. Software i sistemes de disseny assistit  
04.5. Transport  
05. Tecnologies de la informació i les comunicacions  
05.1. Arquitectures, sistemes i xarxes  
05.2. Suports òptics i ràdio  
05.3. Tractament del senyal  
05.4. Informàtica  
06. Nous materials  
06.1. Microestructures i macroestructures. Degradació i estabilitat  
06.2. Processos de fabricació  
06.3. Materials metàl·lics i aliatge  
06.4. Materials ceràmics i vítrics  
06.5.Polímers, membranes i materials compostos  
07. Arquitectura i Urbanisme  
08. Biotecnologia / Tecnologia bioquímica  
09. Tecnologies connexes: tecnologia aeroespacial, tecnologia de la construcció, tecnologia mecànica, procesos tecnològics.  
PLA SECTORIAL DE CIÈNCIES BÀSIQUES  
10. Física  
Acústica  
Electromagnetisme  
Electrònica  
Física de fluids  
Mecànica  
Física molecular  
Física atòmica i nuclear  
Física d'altes energies  
Física química  
Física teòrica  
Termodinànica  
11. Química  
Química analítica  
Bioquímica  
Química orgànica  
Química inorgànica  
Química molecular  
Química nuclear  
Química física  
12. Matemàtiques  
Àlgebra  
Anàlisi i anàlisi funcional  
Geometria  
Teoria de números  
Anàlisi numèric  
Investigació operativa  
Probabilitat  
Estadística  
Topologia  
13. Ciències connexes, com són: òptica , astronomia i astrofísica, meteorologia.  
PLA SECTORIAL DE CIÈNCIES I RECURSOS NATURALS  
14. Recursos naturals  
14.1 Planificació i gestió de recursos naturals  
14.1.1 Aigües superficials i subterrànies  
14.1.2 Masses forestals  
14.1.3 Sistema litoral  
14.1.4 Sistema marí  
14.1.5 Roques i minerals industrials  
14.2 Contaminació en subsistemes ambientals: aigües, sòls i atmosfera  
14.3 Prevenció i control de riscs naturals i intervencions antropogèniques  
14.3.1 Incendis forestals  
14.3.2 Desertificació  
14.3.3 Avingudes fluvials i inundacions  
14.3.4 Sismicitat  
14.4 Biodiversitat i conservació del medi  
15. Ciències naturals  
Ciències de l'atmòstera  
Climatologia  
Geofísica  
Geodesia  
Geologia  
Geoquímica i petrologia  
Geografia física  
Hidrologia  
Oceanografia  
Edafologia  
Biologia vegetal  
Enginyeria i tecnologia del medi ambient  
PLA SECTORIAL D'ESTUDIS ECONÒMICS I CIÈNCIES JURÍDIQUES  
16. Ciències econòmiques  
17. Ciències jurídiques  
Ciències jurídiques bàsiques  
Dret privat: Dret civil i mercantil  
Dret públic: Dret constitucional, internacional, administratiu, financer i tributari  
Dret de l'empresa i laboral  
Dret jurisdiccional  
Dret comunitari  
Dret autonòmic  
18. Turisme  
18.1 Direcció i gestió d'empreses turístiques  
18.2 Noves tecnologies aplicades a l'activitat turística  
18.3 Qualitat del producte turístic  
18.4 Anàlisi de les necessitats formatives del sector turístic  
18.5 Planificació territorial i ambiental del desplegament turístic  
18.6 Foment i desenvolupament turístic de l'interior  
18.7 Nous productes turístics  
19. Investigacions en árees connexes amb les anteriors, com: administració pública, organització i gestió d'empreses, relacions laborals.  
PLA SECTORIAL DE CIÈNCIES SOCIALS I HUMANÍSTIQUES  
20. Ciències humanes  
20.1 Museus i Belles Arts  
20.2 Ciències de la comunicació audiovisual  
20.3 Filologia  
20.4 Filosofia  
20.5 Geografia i ordenació del territori  
20.6 Història i ciències auxiliars  
20.7 Arqueologia i paleontologia  
20.8 Humanitats  
20.9 Traducció i interpretació  
20.10 Biblioteconomia i documentació  
21. Ciències socials  
21.1 Antropologia  
21.2 Pedagogia  
21.3 Psicologia  
21.4 Sociologia  
22. Investigacions en àrees temàtiques no enunciades explícitament en els punts anteriors i que s'adrecen a la satisfacció d'interessos socials i culturals de la Comunitat Valenciana.  
PLA SECTORIAL DE CIÈNCIES DE LA VIDA I DE LA SALUT  
23. Biomedicina  
23.1 Mecanismes fonamentals patogènics i terapèutics  
23.1.1 Càncer  
23.1.2 Malalties infeccioses  
23.2.3 Malalties cardiovasculars  
23.1.4 Patologies cròniques  
23.1.5 Metabolisme i nutrició  
23.2 Ganància en salut  
23.2.1 Epidemiologia clínica, atenció e intervenció comunitària en problemes prevalents  
23.2.2 Estils de vida. Alimentació. Conductes de Risc. Exercici Físic i Esport  
23.2.3 Salut ambiental i laboral  
23.2.4 Investigacions en Serveis de Salut  
23.3 Neurociència  
23.3.1 Investigació bàsica del sistema nerviós  
23.3.2 Neurobiologia i patologia de l'envelliment  
24. Investigació farmacèutica i toxicologia  
24.1 Farmacologia experimental i clínica. Disseny de fàrmacs  
24.2 Farmacocinètica clínica  
24.3 Farmacovigilància  
24.4 Mecanismes de toxicitat  
25. Biologia  
25.1 Biologia cel·lular  
25.2 Genètica i genoma humà  
25.3 Microbiologia  
25.4 Biologia animal  
25.5 Bioquímica i biologia molecular